2024ko urtarrilaren 11

Unión del Pueblo Navarro talde parlamentarioari atxikitako foru parlamentari María Jesús Valdemoro Erro andreak idatziz erantzuteko galdera egin du (11-23/PES-00243) –3999 irteera zenbakia du Nafarroako Parlamentuan, 2023ko abenduaren 14an–. Hona hemen galdera bera eta Ekonomia eta Ogasun Departamentuko kontseilariaren erantzuna:

Kontuan hartuta Nafarroako Zerga Ogasunak argitaratutako azken soziometrikoa duela 4 urtekoa dela, hauxe galdetzen dut:

Egin al da soziometriko eguneratuagorik?

Halakorik egin ez bada, noiz eginen eta argitaratuko duzue? Honako hau jakinarazten du Ekonomia eta Ogasuneko kontseilariak:

2023ko apirilean, Nafarroako Foru Ogasunak egindako azken soziometrikoa argitaratu zuen, 2021eko zergaldikoa, alegia.

Honako hau adierazi behar da:

* Zergen estatistikak (soziometrikoak) urtero argitaratzen dira (martxotik ekainera bitarte)
* Informazioaren konparazio homogeneoa egiteko, zergaldi bakoitzeko estatistikak argitaratzen diren datan estatiko mantentzen dira. Datu horiek, orokorrean, “n+2” urteko martxoan eskuratzen dira, “n” izanik estatistikan barne hartzen den zergaldia.
* PFEZ, BEZ, SZ eta OZ zergen estatistikak 2009az geroztik argitaratzen dira.
* 2023ko apirilean, 2021eko zergaldiari dagozkion estatistikak argitaratu ziren.
* Aurreikusten da 2024ko apirilean 2022ko zergaldikoak argitaratzea.

Informazio guztia eskuragarri dago Nafarroako Ogasunaren webgunean:

http://www.navarra.es/home\_es/Gobierno+de+Navarra/Organigrama/Los+depa rtamentos/Economia+y+Hacienda/Organigrama/Estructura+Organica/Hacienda/El+Organismo/Memorias/

Hori guztia jakinarazten dizut, Nafarroako Parlamentuko Erregelamenduaren 215. artikuluan xedatutakoa betez.

Iruñean, 2024ko urtarrilaren 10ean.

Ekonomia eta Ogasuneko kontseilaria: José Luis Arasti Pérez